Інтрыгуе і азначаны рэжысёрам жанр “кіно для дарослых” (не хвалюйцеся: пікантная сцэна са стрыптызёрамі зроблена з добрым густам і не мае нават намёку на пошласць), і пералік дзейных асоб, сярод якіх ёсць адсутныя ў п’есе Майкл Джэксан (Андрэй Бібікаў) і “Татушкі” (Кацярына Сірыўля, Люсінэ Саадзян). Дый у аснове сюжэта — любоўны вузел, прыцягальны ўжо сам па сабе, а ў дадатак яшчэ і аздоблены шматлікімі акалічнасцямі.